યુનાઈટેડ કિંગડ્મની ચાર આર્થિક પાંખોમાં ઉત્તરી આયર્લૅન્ડનું અર્થકારણ સૌથી નાનું છે. ઉત્તરી આયર્લૅન્ડનું અર્થકારણ પરંપરાગત રીતે ઔદ્યોગિક હતું, તેમાં વિશેષ ઉલ્લેખનીય બાબતોમાં વહાણો બાંધવાનો ઉદ્યોગ, દોરડાં નિર્માણ અને વસ્ત્રોદ્યોગ હતો, પરંતુ અત્યંત ભારે ઉદ્યોગોનું સ્થાન હવે સેવાઓએ લઈ લીધું છે, પ્રાથમિક રૂપે જાહેર ક્ષેત્ર. પ્રવાસન પણ સ્થાનિક અર્થકારણમાં મોટો ભાગ ભજવે છે. તાજેતરમાં હાઈ-ટેક ઉદ્યોગમાં ઘણા મોટા બહુરાષ્ટ્રીય કોર્પોરેશનો દ્વારા કરવામાં આવેલા રોકાણથી અર્થકારણને લાભ થયો છે. આ મોટાં સંગઠનો સરકારનાં અનુદાન તથા ઉત્તરી આયર્લૅન્ડમાં ઉપલબ્ધ કુશળ કામદારોને લીધે આકર્ષાયાં છે.